TTA ออกหุ้นกู้ 2 พันลบ. ชูดบ.สูง 5.20% ลุยขายรายย่อย – สถาบัน 8-10 พ.ย.นี้
TTA ออกหุ้นกู้ 2 ชุด วงเงินรวม 2 พันลบ. เสนอขายรายย่อย - สถาบัน 8-10 พ.ย.นี้ นำเงินรีไฟแนนซ์ - ใช้เป็นเงินทุนหมุนเวียน
TTA ออกหุ้นกู้ 2 ชุด วงเงินรวม 2 พันลบ. เสนอขายรายย่อย - สถาบัน 8-10 พ.ย.นี้ นำเงินรีไฟแนนซ์ - ใช้เป็นเงินทุนหมุนเวียน
6 ก.ย. 2564

บริษัท โทรีเซนไทย เอเยนต์ซีส์ จำกัด (มหาชน) หรือ TTA ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ ครั้งที่ 2/2564 รวมมูลค่าไม่เกิน 2,000 ล้านบาท มี 2 ชุด ได้แก่
ชุดที่ 1 มูลค่าไม่เกิน 1,500 ล้านบาท มีอายุ 3 ปี 3 เดือน ครบกำหนดไถ่ถอนปี 2568 อัตราดอกเบี้ยคงที่ 4.75-4.85% ต่อปี ชำระดอกเบี้ยทุกๆ 3 เดือนตลอดอายุหุ้นกู้
ชุดที่ 2 มูลค่าไม่เกิน 1,500 ล้านบาท มีอายุ 4 ปี 6 เดือน ครบกำหนดไถ่ถอนปี 2569 อัตราดอกเบี้ยคงที่ 5.10-5.20% ต่อปี ชำระดอกเบี้ยทุกๆ 3 เดือนตลอดอายุหุ้นกู้
โดยบริษัทจะเสนอขายหุ้นกู้ดังล่าวให้แก่ผู้ลงทุนทั่วไป และ/หรือ ผู้ลงทุนสถาบัน ระหว่างวันที่ 8-10 พ.ย.64 ผู้จัดการการจัดจำหน่ายหุ้นกู้ คือ อบล.โกลเบล็ก บล.เอเซีย พลัส บล.กรุงไทย ซีมีโก้ บล.เคทีบีเอสที บล.หยวนต้า(ประเทศไทย) และ บล.เคจีไอ (ประเทศไทย)
ด้านบริษัท ทริสเรทติ้ง จำกัด จัดอันดับความน่าเชื่อถือของหุ้นกู้อยู่ที่ “BBB” แนวโน้มอันดับเครดิต “Stable” เมื่อวันที่ 23 ส.ค.64
ทั้งนี้ บริษัทมีวัตถุประสงค์ใช้เงินจากการเสนอขายหุ้นกู้ครั้งนี้เพื่อใช้ชำระคืนหุ้นกู้ จำนวน 1,500 ล้านบาท และส่วนที่เหลือจำนวน 500 ล้านบาท ใช้เป็นเงินทุนหมุนเวียนในกิจการ